Antreprenorii HoReCa speră să își redreseze afacerile odată cu vaccinul: "Mă voi duce negreșit să mă vaccinez".
Antreprenorii HoReCa speră că vaccinul îi va ajuta să își redreseze afacerile. Radu: "Mă voi duce negreșit să mă vaccinez".
Vaccinul anti-COVID e o rază de speranță pentru noi toți. Pentru Radu Dumitrescu, patron a șase restaurante din Capitală, imunizarea este singura soluție ca să își salveze business-urile.Afacerile i-au scăzut cu 80% anul acesta, de la o cifră de afaceri de 7 milioane de euro în 2019. Iar din 370 de angajați, a mai rămas cu 100.Radu Dumitrescu, anteprenor HoReCa: "În momentul în care se va putea și în momentul în care îmi va veni rândul, mă voi duce negreșit să mă vaccinez. M-aș vaccina și astăzi și mâine, în orice moment. Chiar dacă avem, chiar dacă nu avem încredere în vaccin, chiar dacă ne credem mai deștepți decât doctorii, nu există altă soluție. Vor fi oameni vaccinați, colegi ai noștri, care se vor vaccina cu siguranță, va fi destul de greu pentru cei care nu vor fi vaccinați să fie incluși în acest grup.".